ⵢⵓⴱⴰ ⵡⵉⵙ ⵙⵉⵏ

ⵢⵓⴱⴰ ⵡⵉⵙⵙ ⵙⵉⵏ (ⵙ ⵜⵍⴰⵜⵉⵏⵜ: IUBA; ⵙ ⵜⴳⵔⵉⴽⵜ ⵜⴰⵇⴱⵓⵔⵜ: Ἰóβας, Ἰóβα ⵏⵖ Ἰούβας;Roller, Duane W. (2003) The World of Juba II and Kleopatra Selene "Routledge (UK)". pp. 1–3. . ⵉⴷⴷⵔ ⴳⵔ 48 ⴷⴰⵜ ⵜⵍⴰⵍⵉⵜ ⵏ ⵄⵉⵙⴰ ⴷ 23 ⴹⴰⵕⵜ ⵜⴰⵍⴰⵍⵉⵜ ⵏ ⵄⵉⵙⴰ) ⵉⴳⴰ ⴰⴳⵍⵍⵉⴷ ⵏ ⵜⴳⵍⴷⵉⵜⵉⵏ ⵜⵉⵎⴰⵣⵉⵖⵉⵏ ⵜⵉⵣⴰⵢⴽⵓⵜⵉⵏ ⵎⴰⵡⵔⵉⵜⴰⵏⵢⴰ ⴷ ⵏⵓⵎⵉⴷⵢⴰ ⴹⴰⵔⵜ ⵏ ⴱⴰⴱⴰⵙ ⵢⵓⴱⴰ ⴰⵎⵣⵡⴰⵔⵓ. ⵉⵜⵜⵢⴰⵡⵙⵙⴰⵏ ⵢⵓⴱⴰ ⵡⵉⵙⵙ ⵙⵉⵏ ⴳ ⵓⵣⵎⵣ ⵏⵏⵙ ⵙ ⵜⴰⵡⵙⵙⵏⴰ ⴷ ⵜⵎⴰⵙⵙⴰⵏⵜ, ⴰⵢⵏⵏⴰ ⴰⵙ ⵢⵓⵡⵙⵏ ⴰⴷ ⵉⵎⵓⵔⵙ ⴳ ⵓⵏⴱⴰⴹ ⵏⵏⵙ, ⵢⴰⵡⵍ ⴽⵍⵢⵓⴱⴰⵜⵕⴰ ⵙⵉⵍⵉⵏⵉ ⵉⵍⵍⵉⵙ ⵏ ⵜⴳⵍⵍⵉⴷⵜ ⵏ ⵎⵉⵙⵕⴰ ⵜⴰⵣⴰⵢⴽⵓⵜ ⴽⵍⵢⵓⴱⴰⵜⵕⴰ ⵜⵉⵙⵙ ⵙⵏⴰⵜ.

 ⵜⵓⴷⵔⵜ 
 ⵜⴰⵎⵥⵉⵢⵜ ⴷ ⵓⵙⴳⵎⵉ 
ⵉⴳⴰ ⵢⵓⴱⴰ ⵡⵉⵙⵙ ⵙⵉⵏ ⴰⴳⵍⴷⵓⵏ ⴰⵎⴰⵣⵉⵖ ⵙⴳ ⵏⵓⵎⵉⴷⵢⴰ, ⵎⴻⵎⵎⵉⵙ ⵏ ⵓⴳⵍⵍⵉⴷ ⵢⵓⴱⴰ ⴰⵎⵣⵡⴰⵔⵓ. ⴳ ⵓⵙⴳⴳⵯⴰⵙ ⵡⵉⵙ 46 ⴷⵄ, ⵉⵏⵏⵔⴰ ⵢⵓⵍⵢⵓⵙ ⴽⴰⵢⴷⴰⵔ ⴱⴰⴱⴰⵙ (ⴳ ⵜⴰⴱⵙⵓⵙ), ⵜⴷⵡⵍ ⵉⵍⵎⵎⴰ ⵏⵓⵎⵉⴷⵢⴰ ⴷⴷⴰⵡ ⵓⵏⴱⴰⴹ ⴰⵕⵓⵎⵉⵢ ⴰⵔⵓⵙⵔⵉⴷ ⴳ ⵓⵙⴳⴳⵯⴰⵙ 40 ⴷⵄ.

ⵎⵏⵏⴰⵡ ⵏ ⵉⵎⵣⵔⴰⵢⵏ ⵉⵜⵔⴰⵔⵏ ⴰⵔ ⵜⵜⵉⵏⵉⵏ ⵎⴰⵙ ⵔⴰⴷ ⵉⴳ ⵓⵡⵜⴰⵢ-ⵏⵏⵙ ⵍⵍⵉⵖ ⵉⵏⵏⵔⴰ ⴽⴰⵢⵙⴰⵔ ⴳ ⵓⵙⴳⴳⵯⴰⵙ 46 ⴷⵄ ⴽⵔⴰ ⵏ ⴽⴽⵓⵥ ⵏⵖ ⵙⴹⵉⵙ ⵉⵙⴳⴳⵯⴰⵙⵏ, ⴰⵢⴰ ⴰ ⵖⴼ ⵔⴰⴷ ⵏⵉⵏⵉ ⵎⴰⵙ ⴷ ⵉⵍⵓⵍ ⴳⵔ 52 ⴷ 50 ⴷⵄ. ⴳ ⵜⵙⴳⴰ ⵢⴰⴹⵏ, ⴰⵏⵎⵣⵔⴰⵢ ⴷⵡⴰⵏ ⵔⵓⵍⵔ(Duane Roller), ⵓⵔ ⵉⴼⵍⵉⵙ ⵙ ⵓⵢⴰ. ⴷⴰ ⵉⵜⵜⵉⵏⵉ "ⵔⵓⵍⵔ" ⵎⴰⵙ ⴷ ⵢⵓⴱⴰ ⵡⵉⵙⵙ ⵙⵉⵏ ⵉⵍⵓⵍ ⴳ ⵓⵙⴳⴳⵯⴰⵙ 48 ⴷⵄ ⴰⵛⴽⵓ ⵉⵔⵎ ⵍⵍⵉ ⵉⵜⵜⵓⵙⵎⵔⴰⵙⵏ ⴳ ⵡⴰⵡⴰⵍ ⴼⵍⵍⴰⵙ ⴳ ⵜⴳⵔⵉⴽⵜ ⵜⴰⵇⴱⵓⵔⵜ "brefos" ⵉⵙⵏⴰⵎⴽ ⵜⴰⵙⵍⵎⵢⴰ. ⵉⵔⵎ ⵉ ⵡⴰⵣⵣⴰⵏ ⴳⵔ 4 ⴷ 6 ⵉⵙⴳⴳⵯⴰⵙⵏ ⵉⴳⴰ ⵜ "pias" ⵍⵍⵉ ⵓⵔ ⵙⵙⵎⵔⵉⵙⵏ ⵉ ⵢⵓⴱⴰ 2 ⴳ ⵉⵙⵓⴳⴰⵎ ⵉⵇⴱⵓⵔⵏ. ⵖⴼ ⵓⵢⴰ, "ⵔⵓⵍⵔ" ⴰⵔ ⵉⵙⵔⵓⵙ ⴰⵡⵜⴰⵢ ⵏ ⵢⵓⴱⴰ 2 ⵍⵍⵉⴳ ⵉⵜⵜⵡⴰⵔⵏⴰ ⴱⴰⴱⴰⵙ ⴳⵔ ⵙⵉⵏ ⵉⵢⵢⵉⵔⵏ ⴷ 2 ⵉⵙⴳⴳⵯⴰⵙⵏ, ⴰⵢⵍⵍⵉ ⴰⵖ ⵢⴰⴽⴽⴰⵏ ⴰⵙⴰⴽⵓⴷ ⵏ ⵜⵍⴰⵍⵉⵜ ⴳⵔ 48 ⴷ 46 ⴷⵄ.Roller, Duane W. (2003) The World of Juba II and Kleopatra Selene "Routledge (UK)". p. 59. .

ⵢⵉⵡⵉ ⵢⵓⵍⵢⵓⵙ ⴽⴰⵢⵙⴰⵔ ⵢⵓⴱⴰ ⵡⵉⵙⵙ ⵙⵉⵏ ⵖⵔ ⵕⵓⵎⴰ. ⴷⵉⵏⵏ ⴰ ⴳ ⵉⵍⵎⴷ ⵜⵓⵜⵍⴰⵢⵜ ⵜⴰⵍⴰⵜⵉⵏⵜ ⴷ ⵜⴳⵔⵉⴽⵜ ⵜⴰⵇⴱⵓⵔⵜ, ⵜⴻⵜⵜⵢⵓⴼⴽⴰ ⴰⵙ ⵜⵖⵍⵏⴰⵡⵜ ⵜⴰⵕⵓⵎⴰⵏⵜ. ⵙ ⵜⵓⴳⴳⵯⴰⵙ ⵎⵇⵇⵓⵔⵏⵉⵏ ⵍⵍⵉ ⵏⵏ ⵉⵜⵜⴳⴳⴰ ⴳ ⵜⵖⵔⵉ ⵏⵏⵙ, ⵏⵏⴰⵏ ⴼⵍⵍⴰⵙ ⵎⴰⵙ ⵉⴳⴰ ⵢⴰⵏ ⵙⴳ ⵉⵏⵎⵓⵔⴰⵏ ⴰⴽⴽⵯ ⵉⵖⵔⴰⵏ ⴳ ⵕⵓⵎⴰ ⴳ ⵓⵣⵎⵣ ⴰⵏⵏ. ⵍⵍⵉⵖ ⵉⵍⴽⵎ 20 ⵉⵙⴳⴳⵯⴰⵙⵏ ⵢⴰⵔⴰ ⴰⴷⵍⵉⵙ ⵏⵏⵙ ⴰⵎⵣⵡⴰⵔⵓ ⵙ ⵓⵣⵡⵍ "Roman Archaeology" [ⵜⴰⵕⴽⵢⵓⵍⵓⵊⵉⵜ ⵜⴰⵕⵓⵎⴰⵏⵜ]. ⵉⵙⵙⵏⴽⵔ ⵜ ⵉⴷ ⵢⵓⵍⵢⵓⵙ ⴽⴰⵢⵙⴰⵔ, ⵉⵍⵎⵎⴰ ⴰⵢⵢⴰⵡ ⵏⵏⵙ ⵓⴽⵜⴰⴼⵢⴰⵏ (ⵍⵍⵉ ⵔⴰⴷ ⵉⴳ ⴰⵎⵏⴽⴰⴷ ⴰⵡⴳⵓⵙⵜⵓⵙ). ⵍⵍⵉⵖ ⵉⵜⵜⵉⵎⵖⵓⵔ, ⵉⵎⵓⵏ ⵢⵓⴱⴰ 2 ⴷ ⵓⴽⵜⴰⵡⵢⴰⵏ ⴳ ⵎⵏⵏⴰⵡ ⵉⵛⴱⴰⵕⵏ, ⵉⵍⵎⴷ ⵙⴳⵉⵙⵏ ⴽⵉⴳⴰⵏ ⵖⴼ ⵎⴰⵏⵎⴽ ⵔⴰⴷ ⵉⴳ ⴰⵏⵙⵙⵉⵅⴼ. ⵉⵎⵎⴰⵖ ⴳ ⵜⵙⴳⴰ ⵏ ⵓⴽⵜⴰⵡⵢⴰⵏ ⴳ ⵉⵎⵉⵖ ⵏ ⴰⴽⵜⵢⵓⵎ.ⵢⵓⴱⴰ ⵡⵉⵙⵙ ⵙⵉⵏ ⴳ ⵜⵓⵏⵖⵉⵍⵜ ⵜⴰⵛⵍⵃⵉⵜ ⵏ ⵡⵉⴽⵉⴱⵉⴷⵢⴰ, 28 ⵢⵓⵍⵢⵓⵣ 2021.

 ⵓⵖⵓⵍ ⵖⵔ ⵓⵏⴱⴰⴹ ⵏ ⵏⵓⵎⵉⴷⵢⴰ 
ⴳ 30 ⴷⵄ, ⵉⵔⴰⵔ ⵜ ⵓⴽⵜⴰⵡⵢⴰⵏ ⴷ ⴰⴳⵍⵍⵉⴷ ⵏ ⵏⵓⵎⵉⴷⵢⴰ. ⵜⴳ ⵉⵍⵎⵎⴰ ⵏⵓⵎⵉⴷⵢⴰ ⵜⵓⵕⴼⴰ ⵏ ⵕⵓⵎⴰ. ⴰⵢⴰ ⵉⴳⴰ ⵜⴰⵢⴰⴼⵓⵜ ⵏ ⵜⵡⵉⵙⵉ ⵏⵏⵙ ⵉ ⴰⵡⴳⵓⵙⵜⵓⵙ ⴳ ⵉⵎⵣⵉⵣⵣⵍ ⵏⵏⵙ ⴳ ⵀⵉⵙⴱⴰⵏⵢⴰ. ⵉⵙⴰⵙⵜⵡⴰ ⴰⵙ ⵉⵡⵍ ⵏⵏⵙ ⵙ ⴽⵍⵢⵓⴱⴰⵜⵕⴰ ⵙⵉⵍⵉⵏⵉ ⴳⵔ ⵉⵙⴳⴳⵯⴰⵙⵏ 26 ⴷⵄ ⴷ 20 ⴷⵄ, ⵉⴼⴽ ⴰⵙ ⵢⴰⵜ ⵜⵔⵣⵣⵉⴼⵜ, ⵉⵙⴽⵔ ⴳⵉⵙ ⵜⴰⴳⵍⵍⵉⴷⵜ.Roller, Duane W. (2003) The World of Juba II and Kleopatra Selene Routledge (UK) p. 74 ⴳ 25 ⴷⵄ, ⵜⵙⵙⴽⵛⵎ ⵕⵓⵎⴰ ⵏⵓⵎⵉⴷⵢⴰ (ⴰⵎⵔ ⵏⵓⵎⵉⴷⵢⴰ ⵜⵓⵜⵔⵉⵎⵜ) ⴷⴷⴰⵡ ⵏ ⵓⵏⴱⴰⴹ ⵏⵏⵙ ⵓⵙⵔⵉⴷ, ⵢⴰⵎⵥ ⵉⵍⵎⵎⴰ ⵢⵓⴱⴰ 2 ⵎⴰⵡⵔⵉⵜⴰⵏⵢⴰ ⴰⵎ ⵜⴳⵍⴷⵉⵜ ⵏⵏⵙ.

 ⴰⵏⴱⴰⴹ ⵏ ⵎⴰⵡⵔⵉⵜⴰⵏⵢⴰ 
ⵙⴳ ⴰⵢⵍⵍⵉ ⴰⵖ ⵉⵜⵜⴰⵍⵙ ⵙⵜⵔⴰⴱⵓ, ⵜⵏⴱⴹ ⵕⵓⵎⴰ ⵜⴰⴳⵍⴷⵉⵜ ⵏⵏⵙ ⵙ ⵜⵎⴰⵎⴽⵜ ⵜⵓⵙⵔⵉⴷⵜ (33 ⴷⵄ - 25 ⴷⵄ) ⴹⴰⵕⵜ ⵏ ⵜⵎⵜⵜⴰⵏⵜ ⵏ ⵓⴳⵍⵍⵉⴷ ⴰⵎⴰⵡⵔⵉⵜⴰⵏ ⴱⵓⴽⴽⵓⵙ ⵡⵉⵙⵙ ⵙⵉⵏ ⵍⵍⵉ ⵜⵜ ⵏⵏ ⵉⴽⴽⴰⵏ ⵉⴳⴰ ⵜⵓⵕⴼⴰ ⵏ ⵉⵕⵓⵎⵉⵢⵏ, ⵉⴼⴽ ⵜⵜ ⵉⵍⵎⵎⴰ ⴰⵡⴳⵓⵙⵜⵓⵙ ⵉ ⵢⵓⴱⴰ 2 ⴳ 25 ⴷⵄ.Geography n Strabu (Strab. 17.3) ⵍⵍⵉⵖ ⵉⵎⵎⵓⵜⵉ ⵢⵓⴱⴰ 2 ⴷ ⴽⵍⵢⵓⴱⴰⵜⵔⴰ ⵙⵉⵍⵉⵏⵉ ⵖⵔ ⵎⴰⵡⵔⵉⵜⴰⵏⵢⴰ, ⵙⵎⵎⴰⵏ ⵜⴰⵎⴰⵥⵓⵏⵜ ⵏⵏⵙⵏ ⵜⴰⵎⴰⵢⵏⵓⵜ ⴽⴰⵢⵙⴰⵔⵢⴰ (ⵛⵔⵛⵍ ⵜⴰⵜⵔⴰⵔⵜ) ⵅⴼ ⵡⵓⴷⵎ ⵏ ⴰⵡⴳⵓⵙⵜⵓⵙ. ⵜⵓⵚⴽⴰⵡⵉⵏ ⴳ "ⴽⴰⵢⵙⴰⵔⵢⴰ" ⴷ "ⵡⴰⵍⵉⵍⵉ" (Volubilis) ⴷⴰ ⵎⵎⴰⵍⵏⵜ ⵢⴰⵏ ⵓⵙⵎⵔⴽⵙ ⴳⵔ ⵜⵎⵙⴷⴰⴳⵜ ⵜⴰⵎⵉⵙⵕⵉⵜ, ⵜⴰⴳⵔⵉⴽⵜ ⴷ ⵜⵕⵓⵎⵉⵢⵜ.

ⵉⵜⵜⵢⵓⵏⵏⴰ ⵎⴰⵙ ⵜⵜ ⵏⵏ ⵜⴽⴽⴰ ⴽⵍⵢⵓⴱⴰⵜⵔⴰ ⴰⵔ ⵜⴰⴽⴽⴰ ⵜⴰⵏⵏⴰⵢⵉⵏ ⵏⵏⵙ ⴳ ⵜⵙⵔⵜⵉⵜ ⵏ ⵢⵓⴱⴰ 2. ⵉⵙⵙⴱⵖⵙ ⵢⵓⴱⴰ 2 ⵜⵥⵓⵕⵉ, ⴰⵙⵉⴳⴳⵍ ⴰⵎⴰⵙⵙⴰⵏ ⴷ ⵓⵙⵉⴳⴳⵍ ⴳ ⵓⵎⵣⵔⵓⵢ ⴰⴳⴰⵎⴰⵏ ⵉⵏⵏⴰⵍ ⵜ, ⵉⵏⵏⴰⵍ ⴰⵡⴷ ⵜⴰⵙⴱⴱⴰⴱⵜ ⵜⴰⵡⵎⵓⵔⵉⵜⴰⵏⵜ. ⵜⴽⴽⴰ ⵜⵜ ⵏⵏ ⵜⴳⵍⴷⵉⵜ ⵏ ⵎⴰⵡⵔⵉⵜⴰⵏⵢⴰ ⵜⵍⴰ ⴰⵜⵉⴳ ⴰⵎⵇⵇⵔⴰⵏ ⴷⴰⵔ ⵜⵎⵏⴽⴷⴰ ⵜⴰⵕⵓⵎⵉⵢⵜ.

 ⵜⵉⵎⵖⴰⵔⵉⵏ ⴷ ⵜⴰⵔⵡⴰ 

ⵜⴰⵎⵖⴰⵔⵜ ⵜⴰⵎⵣⵡⴰⵔⵓⵜ ⵜⴳⴰ ⵜⵜ ⵜⴳⵍⴷⵓⵏⵜ ⵜⴰⴳⵔⵉⴽⵜ ⵜⴰⴱⵟⵓⵍⵎⵉⵜ ⴽⵍⵢⵓⴱⴰⵜⵔⴰ ⵙⵉⵍⵉⵏⵉ ⵜⵉⵙⵙ ⵙⵏⴰⵜ (40 ⴷⵄ - 6 ⴹⵄ), ⵢⵓⵔⵓ ⴷⵉⴷⵙ:
ⴱⵟⵓⵍⵉⵎⵉ ⵏ ⵎⴰⵡⵔⵉⵜⴰⵏⵢⴰ, ⵉⵍⵓⵍ ⴳ 10 ⴷⵄ/5 ⴷⵄ.Cleopatra Selene  by Chris Bennett
ⵢⴰⵜ ⵜⵔⴱⴰⵜ ⵓⵔ ⵉⵜⵜⵓⵙⵙⴰⵏ ⵢⵉⵡⵜ ⵏⵏⵙ, ⵜⴻⵜⵜⵓⴱⴷⴰⵔ ⴳ ⵢⴰⵏ ⵓⴳⵣⴰⵢ. ⵉⵍⵍⴰ ⵎⴰⴷ ⵉⵏⵏⴰⵏ ⵎⴰⵙ ⵜⴳⴰ ⴷⵔⵓⵙⵉⵍⵍⴰ ⵏ ⵎⴰⵡⵔⵉⵜⴰⵏⵢⴰ, ⵎⴰⵛⵛ ⵜⴰⵏⴳⴳⴰⵔⵓⵜ ⴰ ⵜⵥⴹⴰⵕ ⴰⴷ ⵜⴳ ⴰⵡⴷ ⵜⴰⵢⴰⵡⵜ ⵏⵏⵙⵏ. ⴷⵔⵓⵙⵉⵍⵍⴰ ⵜⴻⵜⵜⵢⴰⴳⵍⴰⵎ ⴰⵎ ⵜⴰⵢⴰⵡⵜ ⵏ ⴰⵏⵟⵓⵏⵢ ⴷ ⴽⵍⵢⵓⴱⴰⵜⵔⴰ, ⵏⵖ ⴷ ⴰⴽⴽⵯ ⵉⵙ ⵜⴳⴰ ⵜⴰⵢⴰⵡⵜ ⵏ ⴱⵟⵓⵍⵉⵎⵉ ⵏ ⵎⴰⵡⵔⵉⵜⴰⵏⵢⴰ.
ⵜⴰⵎⵖⴰⵔⵜ ⵜⵉⵙⵙ ⵙⵏⴰⵜ ⵜⴳⴰ ⵜⵜ ⴳⵍⴰⴼⵉⵕⴰ (Glaphyra), ⵢⴰⵜ ⵜⴳⵍⴷⵓⵏⵜ ⵙⴳ ⴽⴰⴱⴰⴷⵓⴽⵢⴰ (Cappadocia). ⵜⴰⴳⵍⴷⵓⵏⵜ ⴰⴷ ⵜⴳⴰ ⵜⴰⴷⴳⴰⵍⵜ ⵏ ⴰⵍⵉⴽⵙⴰⵏⴷⵕ ⵎⴻⵎⵎⵉⵙ ⵏ ⵀⵉⵕⵓⴷ ⴰⵅⴰⵜⴰⵔ (Herod the Great). ⴰⵍⵉⴽⵙⴰⵏⴷⵔ ⴰⴷ ⵉⵜⵜⵓⵏⵖⴰ ⴰⵛⴽⵓ ⵓⴼⴰⵏ ⵜ ⵉⵏⵏ ⵉⴷⵔⴰ ⴳ ⴽⵔⴰ ⵏ ⵓⵏⴳⵓⵣ ⵎⴳⴰⵍ ⴱⴰⴱⴰⵙ. ⵜⴻⵜⴰⵀⵍ ⴳⵍⴰⴼⵉⵕⴰ ⵙ ⵢⵓⴱⴰ ⴳ 6 ⵏⵖ ⴷ 7 ⴹⵄ. ⵜⵉⵍⵉ ⴳⵉⵙ ⵉⵍⵎⵎⴰ ⵜⴰⵢⵔⵉ ⵏ ⵀⵉⵕⵓⴷ ⴰⵔⴽⵉⵍⵓⵙ (Herod Archelaus), ⵢⴰⵏ ⵎⴻⵎⵎⵉⵙ ⵢⴰⴹⵏ ⵏ ⵀⵉⵔⵓⴷ ⴰⵅⴰⵜⴰⵔ ⴷ ⵓⵏⵙⵙⵉⵅⴼ ⵏ ⵊⵓⴷⵢⴰ. ⵜⴼⵍ ⴳⵍⴰⴼⵢⵔⴰ ⵢⵓⴱⴰ 2 ⴳ ⵓⵙⴳⴳⵯⴰⵙ 7 ⴹⵄ. ⵢⵓⴱⴰ ⵓⵔ ⵉⵟⵟⵉⴼ ⵜⴰⵔⵡⴰ ⴷ ⴳⵍⴰⴼⵉⵕⴰⵢⵓⴱⴰ ⵡⵉⵙⵙ ⵙⵉⵏ ⴳ ⵜⵓⵏⵖⵉⵍⵜ ⵜⴰⵏⴳⵍⵉⵣⵜ ⵏ ⵡⵉⴽⵉⴱⵉⴷⵢⴰ, 27 ⵢⵓⵍⵢⵓⵣ 2021.
 ⵜⵉⵡⵓⵔⵉⵡⵉⵏ 
 ⵉⴷⵍⵉⵙⵏ ⵏⵏⵙ 
ⵢⵓⵔⴰ ⵢⵓⴱⴰ 2 ⵎⵏⵏⴰⵡ ⵢⵉⴷⵍⵉⵙⵏ ⵙ ⵜⴳⵔⵉⴽⵜ ⵅⴼ ⵓⵎⵣⵔⵓⵢ, ⴰⵎⵣⵔⵓⵢ ⴰⵎⴰⴳⴰⵏ, ⵜⴰⵔⴰⴽⴰⵍⵜ, ⵜⴰⵊⵕⵕⵓⵎⵜ, ⵜⴰⴽⵍⵓⵜ ⴷ ⵓⵎⵣⴳⵓⵏ. ⵉⵙⴽⵔ ⵢⴰⵏ ⵓⵙⵎⵣⴰⵣⴰⵍ ⴳⵔ ⵜⵎⵔⵙⴰⵍ ⵜⵉⴳⵔⵉⴽⵉⵏ ⴷ ⵜⵕⵓⵎⵉⵢⵉⵏ ⵙ ⵓⵣⵡⵍ Όμοιότητες (ⵜⵉⵎⵔⵡⵓⵙⵉⵏ).F Jacoby, Realencyclopädie der Classischen Altertumswissenschaft, 1916, s.v. ⴰⵎⴰⵏⴰⵔ ⵏⵏⵙ ⵖⵔ ⴰⵕⴰⴱⵢⴰ ⵉⴷⵡⵍ ⴷ ⴰⴷⵍⵉⵙ ⴱⴰⵀⵔⴰ ⵉⵏⵣⵣⴰⵏ ⴳ ⵕⵓⵎⴰ. ⵖⴰⵙ ⴽⵔⴰ ⵏ ⵉⴳⵣⵣⵓⵎⵏ ⵎⵥⵥⵉⵢⵏⵉⵏ ⴰⴷ ⴰⵖ ⴷ ⵉⵍⴽⵎⵏ ⵙⴳ ⵜⵡⵓⵔⵉ ⵏⵏⵙ.
ⵎⵔⴰⵡⵜ ⵜⵡⵓⵔⵉⵡⵉⵏ ⵏ ⵢⵓⴱⴰ ⴰⴷ ⵉⵜⵜⵓⵙⵙⴰⵏⵏ, ⵎⴰⵛⵛⴰⵏ ⵍⵍⴰⵏ ⵖⴰⵙ ⴽⵔⴰ ⵏ ⵉⴳⵣⵣⵓⵎⵏ ⵙⴳⵉⵙⵏ:

Roman Archaeology, ⵙⵉⵏ ⵉⵍⴷⵉⵙⵏ.Duane W. Roller, The World of Juba II and Kleopatra Selene (Routledge, 2003), pp. 61–63. ..
Resemblances, ⴽⵓⵥ ⵉⴷⵍⵉⵙⵏ ⵙ ⵉⴷⵔⵓⵙ..
On Painting, ⵜⴰⵎ ⵉⴷⵍⵉⵙⵏ ⵙ ⵉⴷⵔⵓⵙ..
Theatrical History, ⵙⴰ ⴷ ⵎⵔⴰⵡ ⵏ ⵉⴷⵍⵉⵙⵏ ⵙ ⵉⴷⵔⵓⵙ..
The Wanderings of Hanno, ⵉⵣⵎⵔ ⴰⴷ ⵉⴳ ⴰⵙⵓⵖⵍ ⵏ ⵓⵎⵓⴷⴷⵓ ⵏ ⵃⴰⵏⵏⵓ..
On Euphorbion.
Libyka, ⴽⵔⴰⴹ ⵉⴷⵍⵉⵙⵏ ⵙ ⵉⴷⵔⵓⵙ..
On Arabia, ⴰⴷⵍⵉⵙ ⴰⴷ ⴽⴰ ⴰⴷ ⵢⴰⵔⴰ ⵙ ⵜⵓⵜⵍⴰⵢⵜ ⵜⴰⵍⴰⵜⵉⵏⵜ.Duane W. Roller, The World of Juba II and Kleopatra Selene (Routledge, 2003), p. 165. .
On Assyria, ⴳ ⵙⵉⵏ ⵉⴷⵍⵉⵙⵏ..
Epigrams, ⵉⴱⴷⵔ ⴳⵉⵙ ⴰⵜⵉⵏⵢⵓⵙ (Athenaeus) ⵙⴹⵉⵙ ⵏ ⵉⵣⵔⵉⵔⵏ ⵍⵍⵉ ⴼⵍⵍⴰⵙ ⵏⵙⵙⵏ.

 ⵉⴷⵍⵉⵙⵏ ⴼⵍⵍⴰⵙ ⵜⵜⵢⴰⵔⴰⵏⵉⵏ 
Charlier Berthier, Le sanctuaire punique d'El hofra à Constantine, édition Fournier, 1844.
Mouloud Gaid, Aguellids et Romains en Berbérie, éditions SNED, Alger, 1972.
Stéphane Gsell, Histoire de l'Afrique du Nord, édition Hachette, 1920.
Josiane Lahlou, Moi, Juba roi de Maurétanie, Paris-Méditerranée, 1999, . (ⴰⵎⵣⵔⵓⵢ ⴰⵕⵓⵎⴰⵏ)
Jean Mazard, Corpus Numérum Mauretanieque, Arts et Métiers graphiques, 1955.

 ⵉⵙⴰⵖⵓⵍⵏ 

ⴰⵙⵎⵉⵍ:ⵉⴳⵍⴷⴰⵏ ⵉⵎⴰⵣⵉⵖⵏ
ⴰⵙⵎⵉⵍ:ⵉⵏⴱⴱⴰⴹⵏ ⵏ ⵎⴰⵡⵔⵉⵜⴰⵏⵢⴰ